১৪ ই সেপ্টেম্বর আলোর বরপুত্র; সৈয়দ মহসিন আলীর মৃত্যু দিবস। এ দিনটি এলে একটি দেশ একটি জাতি একটি জনপদ নীরব নিস্তব্দ স্তম্ভিত হয়ে পড়ে। মহসীন মহসীন বলে যতই দিই ডাক ততই ফিরে আসে মৃত্যুহীন লাশ। সাবাশ সৈয়দ মহসিন আলী সাবাশ। তোমার কর্মের চেয়েও তুমি মহান তাইতো মানুষের হৃদয়ে তুমি চিরজাগরুক হয়ে করছো বসবাস। সোনার চামচ মুখে নিয়ে জন্মালেও দুঃখী মানুষের কল্যাণে তুমি ছিলে এক নিবেদিত প্রাণ। তোমার ভালবাসা মানুষকে প্রতিনিয়িত শুনিয়েছে ঘুম ভাঙানিয়া গান। তোমার ভালবাসা অসীম সসীম তাই তো তুমি একজন মহামহিম। তোমার মাঝে এত গুনাবলীর সমাহার। তোমার ভালবাসার কি রূপ সেই শুধু জানে যে কখনো তোমাকে ভালবেসেছে, কাছে থেকে দেখেছে। আমি তোমার জীবন পরিভ্রমন করে জেনেছি এবং দেখেছি। প্রথমে আমি হিমালয় আর আকাশকে প্রশ্ন করেছিলাম তোমরা কারা, তারা আমাকে উত্তর দিয়েছিলো একজন মানবিক মহসীন আলীর উচ্চতার কাছে আমরা অতিশয় নগন্য এবং নীচু। আটলান্টিক প্রশান্ত মহাসাগরকে জিজ্ঞাস করেছিলাম তোমরা কারা তারাও আমাকে বলেছিলো মহসীন আলীর গুনাবলীর গভীরতা কাছে আমরা নিতান্তই অগভীর নালা মাত্র। চন্দ্র সূর্যকেও আমি প্রশ্ন করেছিলাম তোমরা কারা তারাও আমাকে উত্তর দিয়েছিল মহসীন আলী মানুষকে ভালবেসে যে আলো জ্বেলেছিলো সেই আলোর কাছে আমাদের আলো লজ্জায় আর মরমে নিভে গিয়েছিলো।